pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โครงการประกันภัยข้าวนาปี ปีการผลิต 2560
วันพฤหัสบดีที่ 29 มิถุนายน 2560
โครงการประกันภัยข้าวนาปี ปีการผลิต 2560
ครม.ได้มีมติเมื่อวันที่ 27 มิ.ย.2560 เห็นชอบโครงการประกันภัยข้าวนาปี ปีการผลิต 2560 เพื่อใช้เป็นเครื่องมือในการบริหารความเสี่ยงจากภัยธรรมชาติให้แก่เกษตรกรผู้เพาะปลูกข้าวนาปี ตามที่กระทรวงการคลังเสนอ
นายกฤษฎา จีนะวิจารณะ ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง ได้ชี้แจงว่า คณะรัฐมนตรีได้มีมติเมื่อวันที่ 27 มิถุนายน 2560 เห็นชอบโครงการประกันภัยข้าวนาปี (โครงการฯ) ปีการผลิต 2560 เพื่อใช้เป็นเครื่องมือในการบริหารความเสี่ยงจากภัยธรรมชาติให้แก่เกษตรกรผู้เพาะปลูกข้าวนาปี ตามที่กระทรวงการคลังเสนอ ซึ่งเป็นไปตามมติคณะกรรมการนโยบายและบริหารจัดการข้าว ในการประชุมครั้งที่ 3/2560 เมื่อวันที่ 12 มิถุนายน 2560 โดยมีหลักการและรายละเอียดของการรับประกันภัย ดังนี้
1. พื้นที่เป้าหมาย
1.1 กําหนดพื้นที่เป้าหมายขั้นต่ําจํานวน 25 ล้านไร่ สําหรับเกษตรกรที่เป็นลูกค้าสินเชื่อเพื่อการเพาะปลูกข้าวนาปี ปีการผลิต 2560 ของธนาคารเพื่อการเกษตรและสหกรณ์การเกษตร (ธ.ก.ส.)
1.2 กําหนดพื้นที่จํานวนไม่เกิน 8 แสนไร่ สําหรับเกษตรกรที่เป็นลูกค้าสินเชื่อเพื่อการเพาะปลูกข้าวนาปี ปีการผลิต 2560 ของ ธ.ก.ส. และประสงค์จะซื้อความคุ้มครองเพิ่มเติม และเกษตรกรทั่วไปที่ไม่ได้เป็นลูกค้าสินเชื่อของ ธ.ก.ส.
2. เงื่อนไขในการรับประกันภัย
2.1 อัตราเบี้ยประกันภัย อัตราเบี้ยประกันภัยที่ 90 บาทต่อไร่ (ไม่รวมภาษีมูลค่าเพิ่มและอากรแสตมป์) หรือคิดเป็นอัตรา 97.37 บาทต่อไร่ (รวมภาษีมูลค่าเพิ่มและอากรแสตมป์)
2.2 วงเงินคุ้มครอง ในปีการผลิต 2560 เกษตรกรที่เข้าร่วมโครงการฯ จะได้รับวงเงินความคุ้มครอง 1,260 บาทต่อไร่ สําหรับภัยธรรมชาติทั้งหมด 6 ประเภท ได้แก่ น้ําท่วมหรือฝนตกหนักภัยแล้ง ฝนแล้งหรือฝนทิ้งช่วง ลมพายุหรือพายุไต้ฝุ่น ภัยอากาศหนาวหรือน้ําค้างแข็ง ลูกเห็บ และไฟไหม้ (ปีการผลิต 2559 วงเงินคุ้มครอง 1,111 บาทต่อไร่) และวงเงินความคุ้มครอง 630 บาทต่อไร่ สําหรับภัยศัตรูพืชหรือโรคระบาด (ปีการผลิต 2559 วงเงินคุ้มครอง 555 บาทต่อไร่)
3. การอุดหนุนค่าเบี้ยประกันภัยของรัฐบาล รัฐบาลจะอุดหนุนเงินค่าเบี้ยประกันภัยให้แก่ผู้เอาประกันภัยทั้งหมดตามข้อ 1 ในอัตรา 61.37 บาทต่อไร่ (รวมภาษีมูลค่าเพิ่มและอากรแสตมป์) ทั้งนี้ ธ.ก.ส. จะอุดหนุนค่าเบี้ยประกันภัยในส่วนที่เหลืออีก 36 บาทต่อไร่ สําหรับเกษตรกรที่เป็นลูกค้าสินเชื่อเพื่อการเพาะปลูกข้าวนาปี ปีการผลิต 2560 ของ ธ.ก.ส. ตามข้อ 1.1
4. งบประมาณและแหล่งที่มาสําหรับโครงการฯ ปีการผลิต 2560 การดําเนินโครงการฯ ปีการผลิต 2560 กระทรวงการคลังประเมินในเบื้องต้นว่า อาจมีเกษตรกรเข้าร่วมโครงการฯ มากกว่าพื้นที่เป้าหมายที่กําหนด ดังนั้น จึงเสนอขออนุมัติเพื่อใช้กรอบวงเงินงบประมาณในการอุดหนุนเบี้ยประกันภัย สําหรับพื้นที่เอาประกันภัยจํานวน 30 ล้านไร่ คิดเป็นจํานวนเงินทั้งสิ้น 1,841,100,000 บาท
สํานักนโยบายระบบการคุ้มครองผลประโยชน์ทางการเงิน สํานักงานเศรษฐกิจการคลัง
โทร. 02 273 9020 ต่อ 3677
โทรสาร 02 618 3369
รัฐบาลไทย-ข่าวทำเนียบรัฐบาล-รมว.กต. มอบหมายผู้ช่วย รมต.กต. เป็นประธานเปิดงานลอยกระทงสืบสานประเพณีไทย ณ ท่าน้ำตลาดคลองผดุงกรุงเกษม ข้างทำเนียบรัฐบาล
วันอังคารที่ 15 พฤศจิกายน 2559
รมว.กต. มอบหมายผู้ช่วย รมต.กต. เป็นประธานเปิดงานลอยกระทงสืบสานประเพณีไทย ณ ท่าน้ําตลาดคลองผดุงกรุงเกษม ข้างทําเนียบรัฐบาล
คณะทูตานุทูตประจําประเทศไทยร่วมงานลอยกระทง ณ ท่าน้ําตลาดคลองผดุงกรุงเกษมพร้อมสัมผัสบรรยากาศตลาดน้ําวิถีไทยด้วยความประทับใจ
วันนี้ (14 พฤศจิกายน 2559) เวลา 19.00 น. ณ บริเวณท่าน้ําตลาดคลองผดุงกรุงเกษม ข้างทําเนียบรัฐบาล นายดอน ปรมัตถ์วินัย รัฐมนตรีว่าการกระทรวงการต่างประเทศ ได้มอบหมาย นายวีระศักดิ์ ฟูตระกูล ผู้ช่วยรัฐมนตรีว่าการกระทรวงการต่างประเทศ เป็นประธานเปิดงานลอยกระทงสืบสานประเพณีไทย โดยมีผู้เข้าร่วมงานประกอบด้วย ตัวแทนคณะผู้บริหารจากกระทรวงต่างประเทศ สํานักเลขาธิการนายกรัฐมนตรี กรมการพัฒนาชุมชน กระทรวงมหาดไทย รวมทั้งตัวแทนคณะผู้บริหาร ข้าราชการ และเจ้าหน้าที่จากส่วนราชการอื่น ๆ ที่เกี่ยวข้อง
โอกาสนี้ ผู้ช่วยรัฐมนตรีว่าการกระทรวงการต่างประเทศ กล่าวเปิดงานว่า เทศกาลวันลอยกระทงเป็นเทศกาลแห่งความสุขและรื่นเริง ซึ่งเป็นประเพณีที่มีมาอย่างยาวนานตั้งแต่สมัยสุโขทัยจนกระทั่งถึงสมัยรัตนโกสินทร์ในปัจจุบัน โดยมีความเชื่อว่าเป็นการแสดงความสํานึกในพระคุณของแม่น้ําที่ประชาชนได้อาศัยเป็นน้ํากินน้ําใช้ พร้อมเป็นการลอยความทุกข์โศกและสิ่งไม่ดีไปกับแม่น้ําตลอดจนเป็นการส่งเสริมการท่องเที่ยวด้วย
พร้อมกันนี้ ประธานในพิธีพร้อมด้วยคณะทูตานุทูต คณะผู้บริหาร ข้าราชการ และเจ้าหน้าที่จากทุกส่วนราชการที่เกี่ยวข้องได้ประกอบพิธียืนสงบนิ่ง เพื่อถวายความอาลัยแด่พระบาทสมเด็จพระปรมินทรมหา ภูมิพลอดุลยเดช เป็นเวลา 89 วินาที ด้วยความสํานึกในพระมหากรุณาธิคุณเป็นล้นพ้นอย่างหาที่สุดมิได้
จากนั้น ประธานในพิธีเชิญผู้มาร่วมงานดังกล่าวร่วมลอยกระทง ณ ท่าน้ําริมคลองผดุงกรุงเกษม ข้างทําเนียบรัฐบาล ทั้งนี้ กระทรวงการต่างประเทศร่วมกับกรมการพัฒนาชุมชน กระทรวงมหาดไทยด้วยความร่วมมือของสํานักเลขาธิการนายกรัฐมนตรี ได้จัดงานจําลองบรรยากาศตลาดน้ําวิถีไทย มีเรือกาแฟ และเรือขนมไทยโบราณ เรือก๋วยเตี๋ยว พร้อมจุดสาธิตทําขนมไทย การประดิษฐ์กระทงและร้อยมาลัยให้ผู้มาร่วมงานได้ชมด้วยตลอดจนมีการบรรเลงดนตรีไทยโดยอัญเชิญเพลงพระราชนิพนธ์ในพระบาทสมเด็จพระปรมินทรมหาภูมิพลอดุลยเดชด้วย เช่นเพลงพระราชนิพนธ์ ความฝันอันสูงสุด และอาทิตย์อับแสง เป็นต้น
*************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัด ก.อุตสาหกรรม บรรยายพิเศษ ยุทธศาสตร์การขับเคลื่อนอุตฯ ไทยในทศวรรษหน้า หลักสูตรวิทยาการการจัดการสำหรับนักบริหารระดับสูง สถาบันบัณฑิตพัฒนบริหารศาสตร์
วันพุธที่ 20 มิถุนายน 2561
ปลัด ก.อุตสาหกรรม บรรยายพิเศษ ยุทธศาสตร์การขับเคลื่อนอุตฯ ไทยในทศวรรษหน้า หลักสูตรวิทยาการการจัดการสําหรับนักบริหารระดับสูง สถาบันบัณฑิตพัฒนบริหารศาสตร์
ปลัด ก.อุตสาหกรรม บรรยายพิเศษ ยุทธศาสตร์การขับเคลื่อนอุตฯ ไทยในทศวรรษหน้า หลักสูตรวิทยาการการจัดการสําหรับนักบริหารระดับสูง สถาบันบัณฑิตพัฒนบริหารศาสตร์
วันนี้ (20 มิถุนายน 2561) นายพสุ โลหารชุน ปลัดกระทรวงอุตสาหกรรม ได้ร่วมเป็นวิทยากรบรรยายพิเศษการอบรมหลักสูตร "วิทยาการจัดการสําหรับนักบริหารระดับสูง" Advanced Master of Management Program รุ่นที่ 1 ในหัวข้อ ยุทธศาสตร์การขับเคลื่อนอุตสาหกรรมไทยในทศวรรษหน้า โดยมีวัตถุประสงค์เพื่อเสริมสร้างความรู้ด้านเศรษฐกิจ การเงิน ตลาดทุน นโยบายและยุทธศาสตร์ที่สําคัญของประเทศ พร้อมทั้งองค์ความรู้การบริหารองค์การสมัยใหม่ เพื่อพัฒนาผู้บริหารให้มีภาวะผู้นําและวิสัยทัศน์กว้างไกล จัดโดยสํานักสิริพัฒนา สถาบันบัณฑิตพัฒนบริหารศาสตร์ มีผู้บริหารจากทุกวงการเข้าร่วมรับการอบรมกว่า 140 คน ณ ห้อง 3001 อาคารนวมินทราธิราช สถาบันบัณฑิตพัฒนบริหารศาสตร์ กรุงเทพฯ
ปลัดกระทรวงอุตสาหกรรม กล่าวว่า ความท้าทายและแนวทางการปรับตัวของภาคอุตสาหกรรม คือ เทคโนโลยีสมัยใหม่เป็นตัวเร่งทําให้เกิดการเปลี่ยนแปลงแบบก้าวกระโดด บทบาทของกระทรวงอุตสาหกรรม ในการขับเคลื่อนการพัฒนาอุตสาหกรรมนั้น ประกอบด้วย การขับเคลื่อนการพัฒนาอุตสาหกรรมในมิติรายสาขา ได้แก่ 1) ยานยนต์สมัยใหม่ โดยการสนับสนุนการผลิตรถยนต์ที่ขับเคลื่อนด้วยพลังงานไฟฟ้าในประเทศไทย 2) หุ่นยนต์และระบบอัตโนมัติ และ 3) อุตสาหกรรมชีวภาพ การขับเคลื่อนการพัฒนาอุตสาหกรรมในมิติเชิงพื้นที่ ได้แก่ การพัฒนาเขตพัฒนาพิเศษภาคตะวันออก EEC คือ การพัฒนาอย่างสอดคล้อง กลมกลืน เพื่อให้เกิดประโยชน์กับเศรษฐกิจในพื้นที่อย่างครอบคลุมและทั่วถึง และการขับเคลื่อนการพัฒนาอุตสาหกรรมในมิติการพัฒนา SMEs ได้แก่ มาตรการพิเศษเพื่อขับเคลื่อน SMEs สู่ยุค 4.0 ประกอบด้วย การยกระดับเศรษฐกิจฐานชุมชน ขยายศูนย์ปฏิรูปอุตสาหกรรมทั่วประเทศ เชื่อมโยงศูนย์สนับสนุนสร้างฐานข้อมูล พัฒนาโค้ชช่วยเหลือ ดึงองค์กรใหญ่เป็นพี่เลี้ยง ผลักดัน SMEs สู่สากล เสริมแกร่ง SMEs รอบรู้การเงิน และยกระดับ SMEs สู่มาตรฐานเฉพาะ
#กระทรวงอุตสาหกรรม
รัฐบาลไทย-ข่าวทำเนียบรัฐบาล-เดินหน้าพัฒนาระบบรางให้ครบวงจร
วันพุธที่ 15 สิงหาคม 2561
เดินหน้าพัฒนาระบบรางให้ครบวงจร
รัฐบาลพัฒนาระบบขนส่งทางรางที่ได้มาตรฐานความปลอดภัยระดับสากล โดยในอีก 4 ปีข้างหน้าคนไทยจะได้ใช้บริการรถไฟทางคู่ระหว่างเมืองรวมระยะทาง 3,528 กม. จากเดิมที่มีเพียง 358 กม.
พุธที่ 15 ส.ค.61
เดินหน้าพัฒนาระบบรางให้ครบวงจร
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพัฒนาระบบขนส่งทางรางที่ได้มาตรฐานความปลอดภัยระดับสากล โดยในอีก 4 ปีข้างหน้าคนไทยจะได้ใช้บริการรถไฟทางคู่ระหว่างเมืองรวมระยะทาง 3,528 กม. จากเดิมที่มีเพียง 358 กม. ประชาชนจะเดินทางด้วยความรวดเร็ว ปลอดภัย และตรงเวลามากขึ้น นอกจากนี้ ยังมีรถไฟความเร็วสูงเส้นทางกรุงเทพฯ-หนองคาย กรุงเทพฯ-เชียงใหม่ และรถไฟเชื่อม 3 สนามบินได้แก่ สนามบินดอนเมือง สุวรรณภูมิ และอู่ตะเภา รวมทั้งรถไฟฟ้าในพื้นที่ กทม.และปริมณฑลที่ขยายเส้นทางเพิ่มเติมครอบคลุมพื้นที่มากขึ้นผ่านสถานีกลางบางซื่อ ซึ่งจะช่วยให้การสัญจรในระบบรางเชื่อมโยงกันแบบไร้รอยต่อ เพิ่มคุณภาพชีวิตที่ดีของประชาชน และยกระดับขีดความสามารถในการแข่งขันของประเทศอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผลประชุมองค์กรหลัก ศธ. 16/2561
วันพุธที่ 15 สิงหาคม 2561
ผลประชุมองค์กรหลัก ศธ. 16/2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมผู้บริหารองค์กรหลัก ครั้งที่ 16/2561 เมื่อวันอังคารที่ 14 สิงหาคม 2561 ณ ห้องประชุมราชวัลลภ
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานการประชุมผู้บริหารองค์กรหลัก ครั้งที่ 16/2561 เมื่อวันอังคารที่ 14 สิงหาคม 2561 ณ ห้องประชุมราชวัลลภ โดยมี พล.อ.สุรเชษฐ์ ชัยวงศ์ และศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ รวมทั้งผู้บริหารองค์กรหลักและหน่วยงานในกํากับเข้าร่วมประชุม
นพ.ธีระเกียรติ เจริญเศรษฐศิลป์ ได้แจ้งให้ที่ประชุมรับทราบประเด็นหารือในการประชุมคณะรัฐมนตรี ดังนี้
● ให้ทุกหน่วยงานของรัฐรับคนพิการเข้าทํางานในอัตราส่วน100:1
พล.อ.ประยุทธ์ จันทร์โอชา นายกรัฐมนตรี ได้ติดตามการส่งเสริมจ้างงานคนพิการในหน่วยงานทั้งภาครัฐและภาคเอกชน ตามพระราชบัญญัติส่งเสริมและพัฒนาคุณภาพชีวิตคนพิการ พ.ศ. 2550... และที่แก้ไขเพิ่มเติม (ฉบับที่ 2) พ.ศ. 2556โดยให้ทุกหน่วยงานของรัฐจะต้องรับคนพิการเข้าทํางานตามอัตราที่กําหนดไว้ในกฎกระทรวง (กระทรวงแรงงาน) ในอัตราผู้ปฏิบัติงานต่อคนพิการ คือ 100: 1 คนซึ่งในส่วนของกระทรวงศึกษาธิการต้องพยายามดําเนินการให้เป็นตามเป้าหมายที่กําหนดด้วย
● นายกฯ ติดตามข้อสั่งการด้านการศึกษา
นายกรัฐมนตรีได้ติดตามข้อสั่งการด้านการศึกษา 14 ข้อเพื่อให้กระทรวงศึกษาธิการเร่งสร้างระบบในการดําเนินการและพัฒนางานอย่างเข้มข้นให้เกิดผลเป็นรูปธรรมอาทิ การลดการบ้าน, การยกเลิกสอบเข้าเรียนระดับอนุบาลและการสอบภาษาอังกฤษชั้น ป.3, การปรับปรุงตําราเรียน, การเรียนการสอนประวัติศาสตร์ชาติไทย ตลอดจนการลดงานธุรการและงานเอกสารของครู เป็นต้น
● ศธ.เดินหน้าสร้างการรับรู้งานด้านการศึกษา
รมว.ศึกษาธิการ กล่าวย้ําถึงความสําคัญของการสร้างการรับรู้และปฏิบัติการข่าวสาร (Information Operation: IO) ของกระทรวงศึกษาธิการ เพื่อสื่อสารข้อมูล ผลการดําเนินงาน ตลอดจนความก้าวหน้าโครงการต่าง ๆ ให้กลุ่มเป้าหมาย ผู้เกี่ยวข้อง และประชาชน ได้รับรู้ข้อเท็จจริงที่ถูกต้องและชัดเจนมากขึ้น ซึ่งทุกวันนี้เราทํางานมีความก้าวหน้าในหลายเรื่อง แต่ประชาชนยังรับรู้ไม่มากพอ จึงต้องการให้ปรับรูปแบบการสื่อสาร โดยอาจใช้เทคนิค“พูดตรงจุด-เข้าใจง่าย-สร้างผลกระทบมาก”เพื่อเกิดประโยชน์ต่อการรับรู้ข้อมูลข่าวสารด้านการศึกษาของประชาชนและสาธารณชนให้ได้มากที่สุด
ทั้งนี้ กําลังเตรียมตั้ง "คณะทํางานสร้างการรับรู้และปฏิบัติการข่าวสาร กระทรวงศึกษาธิการ" โดย พล.อ.สุรเชษฐ์ ชัยวงศ์ รมช.ศึกษาธิการ เป็นประธานคณะทํางาน และนายชลํา อรรถธรรม รองเลขาธิการ รักษาราชการแทนเลขาธิการคณะกรรมการส่งเสริมการศึกษาเอกชน ในฐานะโฆษกกระทรวงศึกษาธิการเป็นเลขานุการ
Writtenbyนวรัตน์ รามสูต
Photo Creditยุทธพงศ์ เลือกกลั่นดี, กิตติกร แซ่หมู่ (ภาพอาคารราชวัลลภ)
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ก.ยุติธรรม รับเรื่องร้องทุกข์กรณีผู้เสียหายถูกปลอมแปลงและแอบอ้างสวมสิทธิส่งออกสัตว์น้ำจืดไปยังต่างประเทศ
วันจันทร์ที่ 12 มิถุนายน 2560
ก.ยุติธรรม รับเรื่องร้องทุกข์กรณีผู้เสียหายถูกปลอมแปลงและแอบอ้างสวมสิทธิส่งออกสัตว์น้ําจืดไปยังต่างประเทศ
รองปลัดกระทรวงยุติธรรม รับเรื่องจากทนายสงกรานต์ อัจฉริยะทรัพย์  ประธานเครือข่ายต่อต้านการบ่อนทําลาย ชาติ ศาสนา พระมหากษัตริย์ และนายพิสิทธิ์ หล้าสุดตา กก.ผจก.บจก.ซี อินเตอร์เนชั่น แนลโพนเซ่น โปรดักส์ ผู้ค้าสัตว์น้ําจืดรายใหญ่ของประเทศ
เมื่อวันจันทร์ที่ ๑๒ มิถุนายน ๒๕๖๐ เวลา ๑๒.๓๐ น.
ณ บริเวณหน้าศูนย์บริการร่วมกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
รับเรื่องจากทนายสงกรานต์ อัจฉริยะทรัพย์
ประธานเครือข่ายต่อต้านการบ่อนทําลาย ชาติ ศาสนา พระมหากษัตริย์
นํานายพิสิทธิ์ หล้าสุดตา กก.ผจก.บจก.ซี อินเตอร์เนชั่น แนลโพนเซ่น โปรดักส์
ผู้ค้าสัตว์น้ําจืดรายใหญ่ของประเทศ ผู้เสียหายจากการถูกปลอมแปลงและแอบอ้างสิทธิ์
ในการส่งออกไปยังต่างประเทศซึ่งมีมูลค่าความเสียหายนับพันล้านบาท
โดยนายพิสิทธิ์ฯ ได้ยื่นเอกสารสําคัญที่เกี่ยวข้องกับขบวนการลักลอบส่งออกต่างประเทศเพิ่มเติม
เนื่องจากคาดว่ากรณีดังกล่าวน่าจะมีข้าราชการเข้าไปมีส่วนเกี่ยวข้อง
รองปลัดกระทรวงยุติธรรม กล่าวว่า กรณีดังกล่าวหากมีเจ้าหน้าที่ของรัฐเข้าไปเกี่ยวข้อง
จะมีอัตราโทษสูงถึงจําคุกตลอดชีวิตถึงประหารชีวิต
กระทรวงยุติธรรม จะพิจารณาดําเนินการโดยรอบคอบ เพราะเป็นคดีที่มีอัตราโทษสูง
ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต (ฉบับที่ ๓) พ.ศ. ๒๕๕๘
ซึ่งกําหนดอัตราโทษขั้นสูงไว้ถึงตลอดชีวิตหรือประหารชีวิต
ทั้งนี้ กระทรวงยุติธรรมจะรับเอกสารดังกล่าวไว้ เพื่อส่งต่อให้กรมสอบสวนคดีพิเศษ
และส่วนราชการที่มีอํานาจหน้าที่รับไปพิจารณาและดําเนินการส่วนที่เกี่ยวข้องต่อไปโดยเร็ว
รัฐบาลไทย-ข่าวทำเนียบรัฐบาล-นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม เป็นประธานนำพลังบวรช่วยเหลือผู้ที่ได้รับผลกระทบในสถานการณ์โควิด-๑๙ ณ วัดปากน้ำ เขตภาษีเจริญ [กระทรวงวัฒนธรรม]
วันพฤหัสบดีที่ 4 มิถุนายน 2563
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์โควิด-๑๙ ณ วัดปากน้ํา เขตภาษีเจริญ [กระทรวงวัฒนธรรม]
นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานนําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโควิด-๑๙ ณ วัดปากน้ํา เขตภาษีเจริญ
วันที่ ๔ มิถุนายน ๒๕๖๓ เวลา ๑๐.๐๐ น.นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้ นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เข้ากราบสักการะ พระพรหมโมลี ผู้ช่วยเจ้าอาวาสวัดปากน้ํา พร้อมทั้งเป็นประธาน "นําพลังบวรช่วยเหลือผู้ที่ได้รับผลกระทบในสถานการณ์แพร่ระบาดของโรคติดเชื้อไวรัสโคโรนา ๒๐๑๙ (COVID-19) ประจําปีงบประมาณ ๒๕๖๓ เฉลิมพระเกียรติ” โดยจัดตั้งโรงทานตามพระบัญชาสมเด็จพระสังฆราช แจกจ่ายอาหารให้กับประชาชนที่ได้รับผลกระทบจากปัญหาดังกล่าวจนไม่สามารถประกอบอาชีพได้นํากลับไปรับประทานที่บ้าน รวมทั้งมอบถุงยังชีพ เครื่องอุปโภค-บริโภค ให้แก่ผู้แทนครอบครัวและชุมชนที่ได้รับความเดือดร้อนจากผลกระทบการแพร่ระบาดของโรคติดเชื้อไวรัสโคโรนา ๒๐๑๙ (COVID-19) จํานวน ๖ ราย นอกจากนี้ ผู้ช่วยรัฐมนตรีประจํากระทรวงวัฒนธรรม ร่วมมอบอาหารพร้อมน้ําดื่ม เครื่องอุปโภค - บริโภค ใส่ตู้แบ่งปัน น้ําใจ สู้ภัยโควิด ๑๙ ซึ่งกระทรวงวัฒนธรรมร่วมกับสภาวัฒนธรรมกรุงเทพมหานคร จัดขึ้นเพื่อช่วยเหลือประชาชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) โดยมี นายสมเกียรติ ศรลัมพ์ ผู้ช่วยรัฐมนตรีประจํานายกรัฐมนตรี (ปฏิบัติงานกระทรวงวัฒนธรรม) นายเกรียงศักดิ์ บุญประสิทธิ์ หัวหน้าผู้ตรวจราชการกระทรวงวัฒนธรรม ผู้บริหารกระทรวงวัฒนธรรม ประธานสภาวัฒนธรรมกรุงเทพมหานคร และภาคีเครือข่ายด้านวัฒนธรรม เข้าร่วม ณ วัดปากน้ํา เขตภาษีเจริญ กรุงเทพฯ
รัฐบาลไทย-ข่าวทำเนียบรัฐบาล-ศูนย์ต่อต้านทุจริตมหาดไทย จัดอบรมติวเข้มบุคลากรในสังกัด เตรียมพร้อมรับการประเมิน ITA
วันพุธที่ 7 มีนาคม 2561
ศูนย์ต่อต้านทุจริตมหาดไทย จัดอบรมติวเข้มบุคลากรในสังกัด เตรียมพร้อมรับการประเมิน ITA
ศูนย์ต่อต้านทุจริตมหาดไทย จัดอบรมติวเข้มบุคลากรในสังกัด เตรียมพร้อมรับการประเมิน ITA
วันนี้ (7 มี.ค. 2561) ที่กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่าตามที่รัฐบาลได้มีนโยบายด้านการส่งเสริมการบริหารราชการแผ่นดินที่มีธรรมาภิบาล และการป้องกันปราบปรามการทุจริตประพฤติมิชอบในภาครัฐ โดยได้นําระบบการการประเมินคุณธรรมและความโปร่งใสในการดําเนินงานของหน่วยงานภาครัฐ หรือITAมาใช้ตั้งแต่ปี พ.ศ.2547 เป็นต้นมา และมีการขยายขอบเขตและพัฒนาให้มีประสิทธิภาพมากยิ่งขึ้น ซึ่งปัจจุบันการประเมินITAได้ถูกกําหนดเป็นกลยุทธ์ที่สําคัญของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560-2564) และถือว่าเป็นการยกระดับให้การITAเป็นมาตรการป้องกันการทุจริตเชิงรุก ที่หน่วยงานภาครัฐทั่วประเทศจะต้องดําเนินการ ประกอบกับมติคณะรัฐมนตรี เมื่อวันที่ 23 มกราคม 2561 ที่ผ่านมาได้เห็นชอบตามที่สํานักงาน ป.ป.ช. เสนอให้หน่วยงานภาครัฐทุกหน่วยงานให้ความร่วมมือและเข้าร่วมการประเมินคุณธรรมและความโปร่งใสในการดําเนินงานของหน่วยงานภาครัฐ ในปีงบประมาณ พ.ศ. 2561-2564 โดยให้ใช้แนวทางและเครื่องมือการประเมินตามที่สํานักงาน ป.ป.ช. กําหนด
กระทรวงมหาดไทย โดยรัฐมนตรีว่าการกระทรวงมหาดไทย พลเอก อนุพงษ์ เผ่าจินดา และ นายฉัตรชัย พรหมเลิศ ปลัดกระทรวงมหาดไทย ได้ให้ความสําคัญกับการป้องกันและปราบปรามการทุจริต โดยได้เน้นย้ําให้ทุกหน่วยงานในสังกัดปฏิบัติงานด้วยความถูกต้องตามระเบียบข้อกฎหมาย และที่ผ่านมา กระทรวงมหาดไทยได้ให้ความสําคัญกับการประเมินITAมาอย่างต่อเนื่องตั้งแต่ปี 2558 และได้มีการขับเคลื่อนและพัฒนางานที่เป็นไปตามตัวชี้วัดของการประเมินฯ และผลการประเมินฯ อยู่ในระดับดีและมีคะแนนเพิ่มขึ้นทุกปี กล่าวคือ สํานักงานปลัดกระทรวงมหาดไทยได้ค่าเฉลี่ย 3 ปี ตั้งแต่ปี 2558-2560 อยู่ที่ 80.07 (ปี 2558 ได้ 76.34 ปี 2559 ได้ 78.77 และปี 2560 ได้ 85.11) สําหรับการประเมินในปี 2561 นี้ สํานักงาน ป.ป.ช.ได้มีการปรับปรุงรายละเอียดเกณฑ์การประเมินดังกล่าว กระทรวงมหาดไทย โดยศูนย์ปฏิบัติการต่อต้านการทุจริต มท. ในฐานะหน่วยงานที่รับผิดชอบเรื่องการประเมินITAจึงได้จัดทําโครงการเพิ่มประสิทธิภาพการประเมินคุณธรรมและความโปร่งใสในการดําเนินงานของหน่วยงานภาครัฐ (ITA)ขึ้น โดยได้เชิญคณะวิทยกรจากคณะที่ปรึกษาจากโรงเรียนนายร้อยตํารวจ มาให้ความรู้และชี้แจงเกี่ยวกับแนวทาง วิธีการประเมินITAให้กับข้าราชการและเจ้าหน้าที่ในสังกัด ซึ่งต้องมีส่วนร่วมในการดําเนินการตามกรอบการประเมินITAเพื่อให้มีความรู้ความเข้าใจในเรื่องดังกล่าว
รองปลัดกระทรวงมหาดไทย กล่าวเพิ่มเติมว่าสําหรับการจัดอบรมในครั้งนี้ ถือเป็นโอกาสดีที่ผู้เข้ารับการอบรมจะได้แลกเปลี่ยนเรียนรู้ประสบการณ์ และข้อคิดเสนอแนะร่วมกัน รวมทั้งได้รับการถ่ายทอดองค์ความรู้จากท่านวิทยากรที่มากด้วยประสบการณ์และมีความเชี่ยวชาญ ซึ่งกระทรวงมหาดไทยหวังเป็นอย่างยิ่งว่าผู้เข้ารับการอบรม จะได้นําความรู้ที่ได้รับไปประยุกต์ใช้ในการปฏิบัติงานได้อย่างมีประสิทธิภาพ รวมทั้งนําผลจากการประเมินที่ได้ไปปรับปรุง/พัฒนางานให้เกิดคุณธรรมและความโปร่งใสยิ่งขึ้น สามารถสอดรับตามกรอบการประเมินITAและนโยบายรัฐบาล
รัฐบาลไทย-ข่าวทำเนียบรัฐบาล-รมช.ธรรมนัส เข้ายึดพื้นที่ในเขตปฏิรูปที่ดินพร้อมมอบ ส.ป.ก.4-01 แก่พี่น้องเกษตรกรให้มีที่ทำกิน พัฒนาอาชีพเกษตรกรรม
วันศุกร์ที่ 13 มีนาคม 2563
รมช.ธรรมนัส เข้ายึดพื้นที่ในเขตปฏิรูปที่ดินพร้อมมอบ ส.ป.ก.4-01 แก่พี่น้องเกษตรกรให้มีที่ทํากิน พัฒนาอาชีพเกษตรกรรม
รมช.ธรรมนัส เข้ายึดพื้นที่ในเขตปฏิรูปที่ดินพร้อมมอบ ส.ป.ก.4-01 แก่พี่น้องเกษตรกรให้มีที่ทํากิน พัฒนาอาชีพเกษตรกรรม
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการยึดคืนพื้นที่ในเขตปฏิรูปที่ดินและมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ณพื้นที่เป้าหมาย No 602 ต.กระบี่น้อย อ.เมืองกระบี่ จ.กระบี่ และบริษัท รวมชัยบุรีปาล์มทอง จํากัด ในท้องที่หมู่ 5 ตําบลไทรทอง อําเภอชัยบุรี จ.สุราษฎร์ธานี ว่า กระทรวงเกษตรฯ โดย สํานักงานการปฏิรูปที่ดินเพื่อเกษตรกรรม (ส.ป.ก.) ได้ดําเนินการเข้ายึดที่ดินที่ถูกครอบครองโดยมิชอบ เพื่อนําที่ดินมาจัดสรรให้แก่เกษตรกรที่ไม่มีที่ดินทํากินหรือที่อยู่อาศัยตามนโยบายรัฐบาลนั้น ได้เร่งแก้ไขปัญหาที่ดินทํากินให้กับเกษตรกรผ่านวิธีการปฏิรูปที่ดิน โดยมุ่งหมายที่จะแก้ปัญหาเศรษฐกิจและสังคม ตลอดจนการพัฒนาอาชีพเกษตรกรรม การปรับปรุงทรัพยากรและปัจจัยการผลิต รวมถึงการผลิต และการจําหน่ายให้เกิดผลดียิ่งขึ้น
“ในสถานการณ์ปัจจุบันนั้น มีกลุ่มผู้บุกรุกเข้าถือครองจํานวนหลายกลุ่มทั้งรายเล็กและรายใหญ่ ได้มีการเจรจาร่วมกันกับกลุ่มผู้ถือครอง โดยส่วนใหญ่ยินยอมเข้าสู่กระบวนการจัดที่ดินตามนโยบายของรัฐบาล แต่ยังมีผู้ถือครองบางกลุ่มโดยเฉพาะกลุ่มผู้ถือครองรายใหญ่ไม่ยินยอมเข้าร่วมกระบวนการ จึงต้องมีปฏิบัติการยึดคืนที่ดินในครั้งนี้ เพื่อนําที่ดินมาจัดให้แก่เกษตรกร หากมีผู้ไม่ยินยอมเข้าสู่กระบวนการหรือขัดขวางการปฏิรูปที่ดิน ทาง ส.ป.ก. จะใช้มาตรการทางกฎหมายขั้นเด็ดขาดต่อไป” ร้อยเอก ธรรมนัส กล่าว
ทั้งนี้ สํานักงานการปฏิรูปที่ดินเพื่อเกษตรกรรม (ส.ป.ก.) ได้ดําเนินการเข้ายึดที่ดินที่ถูกครอบครองโดยมิชอบด้วยกฏหมาย โดยพื้นที่เป้าหมายแปลง No 602 เนื้อที่ประมาณ 683 ไร่ ท้องที่บ้านหว่างคลองไทย หมู่ที่ 9 ตําบลกระบี่น้อยอําเภอเมืองกระบี่ จังหวัดกระบี่ และบริษัท รวมชัยบุรีปาล์มทอง จํากัด ในท้องที่หมู่ 5 ตําบลไทรทอง อําเภอชัยบุรีจังหวัดสุราษฎร์ธานี เนื้อที่ประมาณ 1,749 ไร่ นอกจากนั้นได้มีการมอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก.4-01) ให้เกษตรกร จํานวน 35 ราย พร้อมมอบสินเชื่อให้แก่เกษตรกรในเขตปฏิรูปที่ดิน จํานวน 10 ราย
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-กรุงไทยจัดงานชวนเที่ยวไทย พร้อมออกสินเชื่อเพื่อผู้ประกอบการ SME ด้านท่องเที่ยว
วันอังคารที่ 7 สิงหาคม 2561
กรุงไทยจัดงานชวนเที่ยวไทย พร้อมออกสินเชื่อเพื่อผู้ประกอบการ SME ด้านท่องเที่ยว
ธนาคารกรุงไทยหนุนเที่ยวเมืองไทย จับมือเอสเอ็มอีดีแบงก์และสมาพันธ์เพื่อธุรกิจการท่องเที่ยวส่วนภูมิภาคแห่งประเทศไทย จัดงาน #กรุงไทยชวนเที่ยวไทย รวมบริษัทท่องเที่ยวชั้นนํา โรงแรม เรือ สายการบิน ร้านอาหาร สวนสนุก ให้ส่วนลดสูงสุดถึง 70%
ธนาคารกรุงไทยหนุนเที่ยวเมืองไทย จับมือเอสเอ็มอีดีแบงก์และสมาพันธ์เพื่อธุรกิจการท่องเที่ยวส่วนภูมิภาคแห่งประเทศไทย จัดงาน #กรุงไทยชวนเที่ยวไทย รวมบริษัทท่องเที่ยวชั้นนํา โรงแรม เรือ สายการบิน ร้านอาหาร สวนสนุก ให้ส่วนลดสูงสุดถึง 70% พร้อมมอบโชค 5 ชั้นในงานทุกชั่วโมง ที่ศูนย์นิทรรศการและการประชุมไบเทค บางนา 10-12 สิงหาคมนี้ พร้อมออกสินเชื่อสนับสนุนผู้ประกอบการ SME ที่ทําธุรกิจท่องเที่ยวและธุรกิจต่อเนื่อง ดอกเบี้ยเริ่มต้น 4% ต่อปี ผ่อนชําระสูงสุด 12 ปี
นายปฎิเวช สันตะวานนท์ ผู้ช่วยกรรมการผู้จัดการใหญ่อาวุโส สายงานธุรกิจขนาดกลาง ธนาคารกรุงไทย เปิดเผยว่า จากการที่ธนาคารได้สนับสนุนนโยบายของภาครัฐ ในการส่งเสริมการท่องเที่ยวในประเทศ เพื่อให้เกิดการกระจายรายได้จากเมืองหลักสู่เมืองรอง และเสริมความแข็งแกร่งของเศรษฐกิจฐานรากอย่างยั่งยืน ธนาคารจึงได้ร่วมกับธนาคารพัฒนาวิสาหกิจขนาดกลางและขนาดย่อมแห่งประเทศไทย และสมาพันธ์ธุรกิจการท่องเที่ยวส่วนภูมิภาคแห่งประเทศไทย จัดงาน #กรุงไทยชวนเที่ยวไทย ที่ศูนย์นิทรรศการและการประชุมไบเทค บางนา ระหว่างวันที่ 10-12 สิงหาคมนี้ โดยรวมบริษัทท่องเที่ยวชั้นนํา โรงแรม เรือ ร้านอาหาร สวนสนุก ให้ส่วนลดสูงสุดถึง 70% พร้อมมอบโชค 5 ชั้น ในงานทุกชั่วโมง
ภายในงานกรุงไทยชวนเที่ยวไทย มีการออกบูธท่องเที่ยวจากบริษัทชั้นนําครบวงจร เช่น แพ 500 ไร่ เขื่อนรัชชประภา จ.สุราษฎร์ธานี ปานวิมาน รีสอร์ท เกาะพงัน ศิริปันนา รีสอร์ท แอนด์ สปา จ.เชียงใหม่ เดอะ กรีนเนอรี่ รีสอร์ท เขาใหญ่ แซนด์ ดูนส์ เจ้าหลาว บีช รีสอร์ท จ.จันทบุรี และโรงแรมโนโวเทล หัวหิน ชะอํา บีช รีสอร์ท แอนด์ สปา เป็นต้น พร้อมมอบโชค 5 ชั้น ให้กับผู้มาร่วมงานทุกชั่วโมง ได้แก่ แพ็คเกจท่องเที่ยวและที่พัก ลดสูงสุด 70% คูปองส่วนลด เมื่อชําระด้วย QR Code ประมูลแพ็คเกจท่องเที่ยว เริ่มต้น 1 บาท ลุ้นรับแพ็คเกจท่องเที่ยว มูลค่ารวมกว่า 700,000 บาท ร่วมฟังเสวนาหัวข้อ “ธุรกิจท่องเที่ยวเริ่มอย่างไรให้ยั่งยืน” จากเจ้าของที่พักยอดฮิต เสวนาด้านการท่องเที่ยวกับ Blogger ชื่อดัง จากเพจ “ตามติดชีวิตผีบ้า” เพจ “ท่องเที่ยวสะดุดตา” และ Workshop การถ่ายรูปท่องเที่ยวให้สวยงาม จากนักถ่ายภาพมืออาชีพชื่อดัง “Travelkanuman” พร้อมมินิคอนเสิร์ตจาก แกงส้ม ธนธัต
นอกจากนี้ ธนาคารกรุงไทยได้ออก สินเชื่อกรุงไทยเพื่อธุรกิจท่องเที่ยวและธุรกิจต่อเนื่อง เพื่อสนับสนุนวงเงินในการขยายธุรกิจ และหมุนเวียนกิจการให้กับผู้ประกอบการ SME ที่ประกอบธุรกิจเกี่ยวกับการท่องเที่ยว เช่น โรงแรม ร้านอาหาร ร้านขายสินค้า OTOP รวมถึงธุรกิจต่อเนื่องทั้งหมด เพื่อให้สามารถเข้าถึงแหล่งเงินทุนได้ง่าย อัตราดอกเบี้ยเริ่มต้นที่ 4% ต่อปี วงเงินสูงสุด 3 เท่า ของหลักประกัน ผ่อนชําระสูงสุด 12 ปี ผู้ประกอบการสามารถติดต่อสอบถามรายละเอียดได้ที่สํานักงานธุรกิจและสาขาของธนาคารทั่วประเทศ หรือกรอกข้อมูลขอสินเชื่อที่เว็บไซต์ https://sme.ktb.co.th
ฝ่ายสื่อสารองค์กรและภาพลักษณ์
โทร. 0-2208-4176-8
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ ร่วมลงพื้นที่เพื่อติดตามความก้าวหน้าในการดำเนินงานตามนโยบายรัฐบาลในกลุ่มจังหวัดภาคกลางตอนล่าง 1
วันอังคารที่ 12 พฤศจิกายน 2562
รองปลัดภานุวัฒน์ฯ ร่วมลงพื้นที่เพื่อติดตามความก้าวหน้าในการดําเนินงานตามนโยบายรัฐบาลในกลุ่มจังหวัดภาคกลางตอนล่าง 1
นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมลงพื้นที่ เพื่อติดตามความก้าวหน้าในการดําเนินงานตามนโยบายรัฐบาลในกลุ่มจังหวัดภาคกลางตอนล่าง 1 ณ โรงยิมเนเซี่ยม องค์การบริหารส่วนจังหวัดราชบุรี
จังหวัดราชบุรี : วันที่ (11 พฤศจิกายน 2562) เวลา 09.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมลงพื้นที่พร้อมพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อติดตามความก้าวหน้าในการดําเนินงานตามนโยบายรัฐบาลในกลุ่มจังหวัดภาคกลางตอนล่าง 1 ณ โรงยิมเนเซี่ยม องค์การบริหารส่วนจังหวัดราชบุรี ตําบลหน้าเมือง อําเภอเมืองราชบุรี จังหวัดราชบุรี
และเวลา 10.30 น. รองปลัดกระทรวงอุตสาหกรรม ได้เยี่ยมชมจัดบูทนิทรรศการผลิตภัณฑ์ชุมชน OTOP และวิสาหกิจชุมชน และพบปะผู้ประกอบการผลิตภัณฑ์จากมะพร้าวน้ําหอม NC COCONUT ซึ่งได้รับการสนับสนุนจากโครงการกองทุนพัฒนาเอสเอ็มอีตามแนวประชารัฐ จํานวน 10 ล้านบาท ในการจัดทําห้องเย็น และ raya green coconut แฟรนไชส์ฟู้ดทรัค ร่วมออกบูท ณ วัดโชติทายการาม อ.ดําเนินสะดวก จ.ราชบุรี #กระทรวงอุตสาหกรรม #ประชุมคณะรัฐมนตรีอย่างเป็นทางการนอกสถานที่ครั้งที่1/2562 (PRMOI : สปอ. ภาพ/ข่าว)